钦定古今图书集成/明伦汇编/氏族典/第350卷 > 《廖用贤尚友录》 > 邹守愚
## 钦定古今图书集成/明伦汇编/氏族典/第350卷 > 《廖用贤尚友录》 > 邹守愚

按《兴化府志》：“守愚，字君哲，嘉靖丙戌进士，授户部主
事，历员外郎中，出守广州。安南用兵，迁广东宪副。督
兵由浔贵入廉州。闻父讣，奔丧。服阕，起江西宪副，摄
学政，所拔多名士。参政湖藩，授方略御苗。苗遁，调山
东，历河南左布政使。时师尚诏陷归德诸州郡，率兵
讨平之。晋户部右侍郎。卒赠右都御史，谥襄惠。”